**ÅRSMELDING 2023**

Rådets sammensetning har inntil menighetsrådsvalget 11. september vært: Signe Lise Hjellen leder, Frode Hove nestleder, Einar Nordbø, Siv Mari Forsmark, Lars Engen, Amalie Vorseth Gipling, Ragnhild Kiplesund Gjære, Olga Elisabeth Slettahjell.
1.vara Merete Holm Anderssen har vært innkalt til alle møtene.

Ved valget 11. september 2023 fikk rådet følgende sammensetning:

Arne Njøs leder, Lars Engen nestleder/repr i KfiT, Maria Slettahjell, Kari Borten Moe, Anne Lise Thomassen, Olga Elisabeth Slettahjell, Ragnhild Kiplesund Gjære, Sina Johnsen Schei.
1.vara Olav Opland har vært innkalt til alle møtene. Soknepresten er fast medlem.

Menighetsrådet har holdt 6 møter og behandlet 30 saker.

ANSATTE

Sokneprest Sveinung Enstad sluttet 1. januar 2023

Sokneprest Sveinung Tennfjord begynte 1. august 2023

Kantor Wenche-Helene Fossen

Diakonimedarbeider Unni Taraldsen Engen

Menighetsforvalter Helge Venås, pensjonist fra 1.april 2023

Trosopplæringskoordinator Bjørn-Olav Berg

Daglig leder Lars Dagfinn Lossius

GUDSTJENESTER OG ANDRE AKTIVITETER I MENIGHETEN

Sokneprest Sveinung Enstad sluttet 1. januar etter å ha vært menighetens prest siden 2015, og det var avskjedsgudstjeneste i Byneset kirke søndag 8. januar. Prost Håkon Olausson takket Sveinung for innsatsen gjennom 8. år. Byneset songlag deltok med vakker sang under gudstjenesten.

Menighetens årsmøte var på Bydelskafeen søndag 19. mars. Der var det også avskjed og takk til menighetsforvalter Helge Venås som ble pensjonist etter nærmere 30 år i tjeneste.

Gudstjeneste med utdeling av kursbevis til ungdomsledere ble avholdt. Søndag 7. mai «Vi synger våren inn» hvor Trondheim gospelkor med flere deltok. Konfirmasjonene ble avholdt til vanlig tid i slutten av mai. «Skaperverkets dag» ble holdt innendørs i Byneset kirke søndag 4. juni, men kirkekaffen ble servert utendørs. Søndag 27. august ble Sveinung Tennford innsatt som ny sokneprest i Byneset og Leinstrand av prost Håkon Olaussen.

Leinstrand kirke 350 år. Dette ble behørig markert med konsert i kirka torsdag 28. september hvor Liv Eid hadde prolog og det var sang av Astrid Bjørkøy, Leif Idar Skei og Byneset Seniorkor. Musikk ved en gruppe fra Byneset og Leinstrand skolekorps, Heidi Rye på trompet og Wenche-Helene Fossen på orgel. Vår tidligere organist Christine Goedecke deltok også ved å akkompagnere Bjørkøy. Vel hundre stykker var tilstede. Ved jubileumsgudstjenesten søndag 1. oktober deltok biskop emeritus Tor Singsaas, prost Håkon Beyer Olaussen, diakonimedarbeider Unni Taraldsen Engen og tidligere sokneprester i Byneset og Leinstrand, Dagfinn Thomassen, Sveinung Enstad i tillegg til nåværende sokneprest Sveinung Tennfjord.

Tor Singsaas som holdt prekenen hadde blant annet funnet ut fra gamle skrifter at den gjennomsnittlige levealder på Leinstrand da kirka ble bygget var 35 år.

En ny rød messehagl ble for første gang tatt i bruk i gudstjenesten. Den er laget av Karon Wanvik.

Familiegudstjenester med utdeling av «Min egen kirkebok» til 4 åringene ble avholdt i begge kirkene.

50 års konfirmantene ble innbudt til gudstjenester i både Byneset og Leinstrand. 11 fra Byneset og 7 fra Leinstrand deltok på Gudstjenestene og de etterfølgende samlingene på henholdsvis Byneset bydelskafe og sundet gård. Skolegudstjenester for alle skoler ble avholdt før jul. Likedan barnehagebesøk i barnehagene før påske og jul.

**RÅD OG UTVALG**

**Årsmelding for trosopplæringen** i Byneset og Leinstrand menighet 2023

Aktiviteter:

-Babysang ble tilbudt annenhver fredag. Vi vekslet mellom å ha det på Berg bedehus, Byneset H&V-senter og Nypantunet. Det har vært lave fødselstall i menigheten vår, så det har ikke vært så mange på babysang gjennom året. En del av deltakerne har kommet fra nabomenigheter.

-Adventsamling ble avlyst pga. svært få påmeldte. De få som meldte seg på fikk tilbud om å bli med på tilsvarende arrangement på Tiller. En av dem benyttet seg av det.

-4-årsbokutdeling. Dette ble gjennomført i Leinstrand kirke og i Rye kapell. 12 barn fikk bok. Dette er en oppslutning på 33%.

-Onsdagsklubben på Esp bedehus har hatt 14 samlinger i løpet av våret. 11 barn har benyttet seg av tilbudet. Gjennomsnittlig oppmøte har vært 10 barn.

-Gårdsklubb på Opeggen har hatt 7 samlinger. Til sammen 42 barn har vært der minst en gang. Gjennomsnittlig oppmøte har vært 14 barn.

-Kirkerottene. Filmfremvisning for de som skal begynne på skolen, ble holdt for 9 barn i målgruppa på 6 år (24%) + 3 andre barn.

-Under og undredag for de som starter i 2. trinn sammen med Heimdal, Kolstad og Tiller menigheter i Heimdal kirke. 3 deltakere fra Byneset og Leinstrand.

-Høytidsgøy ble ikke gjennomført.

-Tårnagentdag for 3. trinn i Leinstrand kirke ble ikke gjennomført. Dette tiltaket gjennomføres vanligvis dagen etter Kristi himmelfartsdag da skole og SFO har stengt. I år falt denne dagen på dagen før konfirmasjon. Vi hadde derfor ikke kapasitet til å gjennomføre Tårnagent dagen før en slik massiv arbeidshelg i og med at det er de samme personene som er involvert i begge tiltakene.

-Musikalhelg/skaperfest i Kolstad kirke for 4. trinn fra hele prostiet, ble gjennomført med 2 deltakere fra menigheten vår.

-Lys våken ble avlyst pga. få påmeldte. Dette var planlagt gjennomført i sin helhet i Kolstad kirke sammen med andre menigheter. Vi hadde ikke tilgang til Byneset kirke pga. bygningsarbeid.

-Koordinering og drift av ungdomsklubben Fusion. Se egen årsmelding.

-Konfirmantarbeid. 53 ungdommer (83% av de døpte) ble konfirmert.

-Lederkurs for ungdom året etter konfirmasjonen. 12 deltakere fullførte kurs vinteren 2023. Det ble startet opp nytt kurs høsten 2023 med 3 deltakere.

-Reunion. Samling et ½ år etter konfirmasjonen ble avlyst pga. svært få påmeldte.

-Felles rockegudstjeneste i Kolstad kirke for hele prostiet. Mange ungdommer fra Byneset og Leinstrand deltok, både i form av sang og musikk, og som menighet.

-Ungdommens fredsgudstjeneste i Bynes-aulaen ble ikke gjennomført i år. I stedet ble det holdt en juleavslutning med graut-servering og markering av fredsprisutdelingen på Fusion-klubben.

Bjørn-Olav Berg

trosopplæringskoordinator

Årsmelding 2023 Fusion ungdomsklubb

Ledergruppe: Bjørn-Olav Berg, Sveinung Tennfjord, Unni T. Engen, Eivind Hove, Øystein Steimler, Rune Leksen Kverndal, Simen Thomassen, Espen Amdahl, Laila Johansen, Renathe Andrea Aune, Mille Kristin Berg, Jostein Tronsaune, Håvard Tronsaune, Ole Einar Berg, Aksel Berg, Sina Johnsen, Ingrid Røhmen Megård, Ådne Grimstad, Ingeborg Elise Goa, Sirill Olsen Kjøren, Sofie Strauman, Merete Holm Anderssen og Håkon Granlund.
Noen er med hver gang, andre litt mer sporadisk.

Vi har hatt følgende klubbkvelder på Berg bedehus:

6/1, 20/1, 3/2, 17/2, 3/3, 17/3, 31/3, 14/4, 28/4, 12/5, 2/6,1/9, 15/9, 29/9, 13/10, 27/10, 10/11, 24/11, 8/12

8/1 og 27/8 hadde vi lederkvelder på Berg bedehus.

Vi hadde besøk fra Acta 28/4 og 27/10

Vi hadde besøk fra Holy Riders 15/9

Trosopplæringskoordinator har hatt hovedansvaret for driften av klubben, diakonimedarbeider og sokneprest har vekslet på å delta en del kveldene. Vi har hatt god oppslutning gjennom hele året. I snitt har det vært 33 ungdommer innom på klubbkveldene, og nesten 170 ungdommer har vært innom i løpet av året.. Stemninga har vært svært god, og det har ikke vært problemer.

Vi har vært flere av både godt voksne og ungdomsledere til stede hver klubbkveld. Ungdommene blir alltid tatt imot når de kommer av 1-2 som sitter i gangen med navneliste. Det har vært 1–2 voksne på kjøkkenet som har laget pizza og forskjellig bakverk. Vi har stort sett 2 stk. som har tilsyn på loftstua. Aktivitetene har vært delt i tre valg. Loftstua med prat og medbragt musikk, storsalen med bordtennis og minibiljard, og lillesal med brettspill og prat rundt bordet. Vi har hatt ett besøk av Holy riders i vårsemesteret, ett besøk fra Acta pr. semester, og noe besøk av kommunenes oppsøkende team «Team som tåler». Utover dette har vi hatt lite organisert aktivitet.

Vi har mottatt økonomisk støtte fra Trondheim kommune (helgeaktivitet for ungdom), Byneset Triangel Sjøkorps og Stiftelsen NBGF. Det har gjort at vi fortsatt kan servere mat gratis på klubbkveldene i tillegg til at det også dekker husleie og innkjøp av aktivitetsrelatert utstyr. Klubb-kveldene inneholder alltid en timeout/andakt. Annonsering skjer på Spongdal skoles oppslagstavler, oppslagstavla på Coop, Facebook, menighetsbladet og på menighetens hjemmeside.

Bjørn-Olav Berg

trosopplæringskoordinator

Årsmelding 2023 fra det diakonale arbeidet i Byneset og Leinstrand menighet

Generelt kan man si at alt arbeid som drives i menighetene er diakonalt arbeid. Alt kirkelig arbeid er på en måte omsorgsarbeid.

Diakonien kan sees ut ifra det dobbelte kjærlighetsbudet; om å elske Gud og sin neste som seg selv. Videre synliggjøres «min neste» i Jesu fortelling om den barmhjertige samaritan. Diakonien har spesielt øye for å vise barmhjertighet for den som trenger det mest, for de mest sårbare. Videre så skal det diakonale arbeidet drives opp imot alle aldersgrupper.

Tverrfaglig arbeid er av stor betydning og nødvendig i gjennomføringen av arbeidet. Menighetsforvalter, prest, diakon, menighetspedagog og kantor jobber sammen. Frivillige medarbeidere er viktige samarbeidspartnere. Byneset og Leinstrand menighet har et diakoniutvalg, hvor diakonen er med.

Koronapandemi fra torsdag 12. mars 2020: Selv om det fortsatt er pandemi, så er hverdagslivet gjenopprettet tilnærmet tilstanden før mars 2020. En av ettervirkningene av pandemien er lavere oppslutning ved gudstjenestene i kirkene våre. Gudstjenestene ved institusjonen ser ikke ut til å være berørt av samme fenomen.

DET DIAKONALE ARBEIDET LOKALT I MENIGHETEN

Gudstjenester: Det er viktig å være med på gudstjenester; både det å få være medliturg og også møte folk uformelt etter gudstjenesten. Dette er viktig for å markere det vi blant annet jobber for; å møte folk og se/bekrefte dem. Kanskje vil dette også være med på å bygge tillit slik at folk kan ta kontakt med oss ved en senere anledning, hvis og når de trenger det.

Diakonen er med på gudstjenester av ulike slag; gudstjenester på begge institusjonene, gudstjenester ved høytidene, allehelgensdag og ved konfirmasjon.

Andakter: Det er andakter på Byneset og Nypantunet helse- og velferdssenter annenhver uke. Prest, diakon og kantor er med på gjennomføringen av dette. På andaktene vektlegges sangene/salmene vi synger. Sang og musikk vil for veldig mange vekke gode minner, og dermed gi gode følelser. Sverre Solberg, diakon, sier blant annet dette i forordet til sangboken Syng med: «Å synge skaper nærhet til livet nå og vekker minner om det som var.»

Tilbudet til institusjonene om å ta kontakt for å avtale samtaler, nattverd, salving, bønn og forbønn står ved lag gjennom hele året.

Samtaler: Prest og diakon har gjennom året hatt flere samtaler med mennesker i menigheten. I antall er dette 70 samtaler. Dette er et viktig tilbud som gis. Noen ganger kan det være godt å snakke med noen som ikke er venn eller i nærmeste familie om sorg og glede, vanskelige relasjoner, ensomhet og kjærlighet, tro og tvil.

Samtale/sjelesorg er ikke terapi, men å få dele det som ligger en på hjertet kan gi hjelp på veien videre.

Ettermiddagstreff: Det er diakoniutvalget som er arrangører av ettermiddagstreffene. Diakoniutvalgets medlemmer er Oddbjørn Engen, Anita Martila Pettersen, Randi Gudding, Ruth Mari Goa, Olga Elisabeth Slettahjell, Bjørg Opland, Halldis Røstum, Mette Finnes og Audun Berg Slettahjell. Bjørg Opland, Halldis Røstum, Mette Finnes og Audun Slettahjell avsluttet sitt arbeid i diakoniutvalget i løpet av våren. De ble takket av for det store arbeidet de har gjort i diakoniutvalget gjennom mange år. Helge Venås kom inn som nytt medlem.

Det har vært gjennomført juletrefest, 6 ettermiddagstreff på Bydelskafeen og 2 på Nypantunet. 40-60 mennesker samles til disse treffene på Spongdal, mens det på Nypantunet samles 25. På juletrefesten serveres påsmurte snitter og marsipankaker. På treffene er det allsang, innslag ved gjester, kaffeservering med to sorter kaffebrød, utlodning og andakt. Gjester gjennom året har vært Dagfinn Thomassen, Byneset Songlag, Tord Thuen, Byneset Spellmannslag, Steinar Leirvik, Anne Lise Thomassen, Jostein Kløften med band, Arne Håbjørg, Sveinung Tennfjord, Ann Elin og Audun Slettahjell, Hilde-Anette Løvenskiold Grüner, Koret 60+, Segtetten.

Annonsering av treffene skjer i menighetsblad og plakater på Bydelskafeen og Coop Extra Spongdal, og flyere blir delt ut til de som bor på helse-og velferdssenteret og naboer.

Middag og musikk: Et lavterskeltilbud med middags- og fellesskapssamlinger på Esp bedehus en torsdag i måneden. Fem frivillige fra menigheten har vært med på gjennomføringen av disse samlingene, og har hatt oppgaver i forhold til både matlaging, servering og også ledet og hatt ord for kvelden. Diakonen er ansvarlig for planlegging, innkjøp og gjennomføring av disse samlingene. Fra 15 til 40 barn og voksne har møtt opp. Disse har vært med gjennom året med sang, musikk og innslag/andakt: Bynesstupan, Kristine Hjellen fortalte fra Kenya, Astid Bjørkøy med sang, sokneprest Sveinung Tennfjord med andakt og sang og Byneset Spellmannslag. Dette er viktige bidrag, som gir gode opplevelser. Folk som vi har snakket med på disse samlingene uttrykker at disse samlingene er av stor betydning for dem; både det å få være sammen og det å få servert ferdiglaget middag.

Annonsering av Middag og musikk skjer via Hjemmeside, Facebook, Menighetsbladet og plakater i Leinstrand kirke, Bunnpris Klett og på Esp bedehus. Ellers sendes sms med invitasjon rett før arrangementene.

Kveldsmat på kapellet: Samlinger rundt bibelfortellinger og kveldsmat, en søndags ettermiddag i måneden. Dette er et tilbud til småbarnsfamilier rundt Rye kapell. Frivillige er med og ordner med kveldsmat. Menighetspedagog, prest og diakon er med og formidler bibelhistorier. I høst har også en av de frivillige vært med og hatt andakt. Vi bruker materiale fra Søndagsskolens Spell levende. 8-12 samles.

Kveldsmat på kapellet tok pause fra januar, på grunn av lite oppmøte.

Allehelgensdag: Minnegudstjeneste ble holdt i Leinstrand kirke, i november. Nytt av året var at invitasjon IKKE ble sendt ut til alle som har mistet en av sine nærmeste det siste året. Imidlertid ble navnene på døde i menigheten gjennom det siste året lest opp på denne gudstjenesten.

Internasjonal diakoni: Kirkens Nødshjelps fasteaksjon: Konfirmanter, foreldre og frivillige, ansatte hjalp til.

Byneset og Leinstrand menighet har vennskapsmenigheter i Estland og Ukraina. Andre helga i oktober feiret vi 30 årsjubileum for arbeidet med vennskapsmenigheten i Helme menighet i Estland, med jubileumskonsert lørdag i Aulaen på Spongdal skole. Estisk dansegruppe fra Trondheim var med og viste estiske danser. Harald Bjørkøy og Solveig Slettahjell deltok med sang. Søndag hadde vi gudstjeneste med Arvo Lasting, prest i Helme menighet og Audun Slettahjell, pensjonert prest. Estlandsforeningen sto for disse arrangementene denne helga. En stor dugnadsinnsats ble lagt ned.

Deltakelse i trosopplæring: Fusion ungdomsklubb samles på fredagskveldene på Berg bedehus. Menighetspedagog er ansvarlig for disse samlingene. Foruten mange frivillige medarbeidere, er også prest og diakon med her. Dette er frie samlinger med få programposter, men mat laget fra bunnen av gir pizzaservering og sveler/muffins/vafler og andakt litt utpå kvelden er faste innslag.

Kirke/barnehagesamarbeid: Prest, menighetspedagog og diakon er med i gjennomføringen av påske- og julesamlinger. Det er av stor verdi å få være med inn i dette arbeidet; både det å få formidle påske- og julebudskapet i tillegg til å bli kjent med både barn og ansatte i barnehagene.

I starten av koronatid ble det laget to filmer i forhold til psykisk helse, med temaet krise. Dette er samtaler mellom diakon og psykiater Ola Røstum. Disse filmene ligger fortsatt på hjemmesiden og er høyst aktuelle. Disse filmene med temaet Krise er også aktuelle nå; med bakteppe krig i Ukraina og Israel, og med stadig økende renter og matvarepriser som er fordoblet.

I SONEN/PROSTIET OG HELE TRONDHEIM:

«13-99»: Ukentlig, lavterskel samtaletilbud på City syd; diakon og sokneprest er med i turnus.

Forum for diakoni: Forum for diakoni er fagsamlingene for diakonene i Trondheim. Fem samlinger ble holdt, der ulike, aktuelle tema ble tatt opp.

Forum for diakoni arrangerer årvisst en temakveld om sorg i Vår Frue kirke, der de som kommer ved ønske kan melde seg på sorggruppe.

Sorggrupper: Både prester og diakoner er med som ledere av sorggruppene. Det gis tilbud om sorggrupper både vår og høst. 4 sorggrupper hvert semester, med 8 samlinger for hver av gruppene.

Samarbeid med diakonene i Heimdal og Kolstad menighet: Diakonen har samarbeid med diakonene i Heimdal og Kolstad menighet; i gjennomføring av Matutdeling. Dugnad for Adresseavisens juleinnsamling gjennomføres i samarbeid med diakon i Heimdal menighet og prostiprest Hilde-Anette Løvenskiold Grüner. Vi tar imot folk som søker om et ekstra bidrag til jul. Folk kommer til menighetskontoret vårt i løpet av november. Vi fikk hjelpe over 100 mennesker med dette i november. I tillegg møter vi opp i Adresseavisens kontorer til infomøter og dugnad når gavekortene skal sendes ut til de som får innvilget sin søknad.

Matutdeling til vanskeligstilte: Flere ganger i måneden hentes mat fra Matsentralen i Trøndelag, og deles ut til folk som selv har etterspurt å få mat. Matsentralen i Trøndelag mottar overskuddsmat fra grossister. Kirkelig fellesråd betaler inn fast kontingent hver måned. Byneset/ Leinstrand, Kolstad og Heimdal menighet har delt ut mat til over 60 husstander hver måned gjennom året. På grunn av økt fattigdom, økte renter og matvarepriser, har etterspørselen av mat steget betraktelig. Vi må være nøye med å dele ut kun til mennesker innenfor vårt område. Ved avslag om hjelp, henviser vi alltid til Frelsesarmeens kontinuerlige tilbud om å hjelpe mennesker i nød.

Blomsterhilsener ved åremålsdager ble avsluttet i løpet av året.

Konfirmantarbeid: Prest, menighetspedagog og diakon samarbeider om deler av konfirmantundervisningen og i gjennomføringen av leir.

Temakveld for konfirmanter med foreldre ble gjennomført i anledning Verdensdagen for psykisk helse, i Aulaen på Spongdal. Sokneprest Sveinung Tennfjord holdt foredrag om psykisk helse, og han hadde sanginnslag. Ellers serverte vi boller og saft/kaffe. Dette er en samling som er åpen for alle, men hvor konfirmanter med foreldre er spesielt invitert.

Sveinung Enstad avsluttet sitt arbeid som sokneprest i menigheten og begynte som sokneprest i Klæbu menighet fra januar. Likevel fulgte han konfirmantene fram til konfirmasjon. Sveinung Tennfjord ble vår nye sokneprest fra juni. Menighetsforvalter Helge Venås ble pensjonist fra 1.april, men fortsatte som klokker på timebasis etter den tid.

Heimdal 17. januar 2024,

Unni Taraldsen Engen, diakonimedarbeider.

Årsrapport 2023 fra arbeidsutvalget for Rye kapell.

Medlemmer i arbeidsutvalget for kapellet: Kristen Rye (leder), Karl-Ole Finnes, Olav Hellesøy Nyvoll, Ola Røstum.

Antall utvalgsmøter utenom dugnad: 3

ARBEIDSUTVALGETS VIRKSOMHET 2023.

Utvalget har kontinuerlig et visst tilsyn med huset og parkeringsplassen. Deler av 2023 var store deler av parkeringsplassen utleid til en entreprenør i forbindelse med byggevirksomhet i nabolaget. Det er foretatt opprydding og kasting av skrot i uthuset ved siden av kapellet. Gresskledd del av parkeringsplass er slått og gårdsplass/parkeringsplass er ved behov ryddet for snø av Kristen Rye.
Rømningsvei i underetasje er forsynt med ny trapp i impregnert tre. Dette arbeidet ble utført av Karl-Ole Finnes. Nedgang til rømningsveien er forbedret slik at porten ikke lenger lekker vann ved nedbør. Flikking med beis på malingsslitte partier. Utskifting av defekte varmeovner i storsal. Vedlikehold av vinduet på tverrenden av huset. Klipping av gress på deler av parkeringsplass og husets bakside. Deler av plenklipping er utført som frivillig arbeid av naboen til kapellet.

PLANLAGT VEDLIKEHOLD

Maling av kapellet og uthus.

Flikking/maling av innvendig mur i underetasjen.

Klargjøring/utbedring av parkeringsplass etter utleie til entreprenør.

Det meste av dette arbeidet er tenkt gjort som dugnadsinnsats og sponsing fra medlemmene i arbeidsutvalget. Behov for kapital ut over dette avklares med Menighetsrådet før innkjøp og investeringer.

Fra aktivitetene i kapellet kan nevnes:
Gudstjenester
Byneset husflidslag leier lokaler i sokkelen for bl.a veving og annet håndarbeid.

Utleie av storsal til songlaget Våren.

Bruk av storsal til speideraktivitet v/ Kristen Rye.

Utleie av parkeringsplass både til private og i forbindelse med utbygging er i nabolaget.

Utleien gir inntekter til drift og vedlikehold av kapellet.

Byneset, 23.01.2024.

Med vennlig hilsen

Karl-Ole Finnes - Kristen Rye – Ola Røstum - Olav Hellesøy Nyvoll

ÅRSMELDING FOR 2023 FOR BYNESET BLOMSTERFOND

Styret i Byneset Blomsterfond er ansvarlig for at midlene som kommer inn til fondet blir disponert i samsvar med de retningslinjer som er vedtatt for fondet i menighetsrådsmøte 4. des. 2007, sak 42/07.

Styret har i 2023 hatt følgende sammensetning: Jostein Kløften, leder, Grethe Røstum, sekretær, Jorunn Vorseth, Lars Engen (repr. fra menighetsrådet)

Olaug Haugum har bedt seg fritatt fra styrevervet, og det arbeides med å få inn en erstatter. Forslag til nytt styremedlem vil bli oversendt menighetsrådet for godkjenning.

Virksomheten i Blomsterfondet har i 2023 bestått av de tradisjonelle og primære oppgavene som er nevnt i fondets formålsparagraf (....»holde kirken og kirkegården vakker» …).

Styret har ikke hatt ordinære møter i 2023. Virksomheten er holdt oppe ved kontakt pr. e-post, sms og telefon.

Aktiviteter:

Faste aktiviteter som pynting med blomster til gudstjenestene, samt planting, vedlikehold og vanning i blomsterurner ved kirka og ved Rye kapell er gjennomført som vanlig.

Jorunn Vorseth har hatt ansvaret for beplanting i urnene ved kirka og kapellet, og har også levert blomster til alteret ved gudstjenestene.

Regelmessig vanning av urnene i sommersesongen er utført av øvrige styremedlemmer etter oppsatt vaktliste.

Den årlige dugnaden med raking og rydding på kirkegården ble gjennomført tirsdag 2. mai fra kl 17 og utover.

Været ble bedre enn ventet, og 15-16 «hjelpere» møtte opp (noen kom tidlig og måtte dra litt tidlig). Ettersom mannskaper fra kirkevergen hadde foretatt en del rydding på forhånd, ble vi ferdig i rimelig tid. Etter fullført dugnad ble vi servert kaffe med tilbehør, organisert av Halldis Røstum.

Det ble derfor – som vanlig! - en trivelig avslutning av dugnaden!

Tusen takk til alle for innsats og omtanke!

Den årlige befaringen på kirkegården sammen med representanter fra Kirkevergen ble i 2023 avholdt onsdag 1. november. Befaringen var utsatt av forskjellige grunner, men været var bra, så gjennomføringen gikk greit. Kopi av notatet fra befaringen er sendt deltakerne i befaringen, pluss menighetsrådet og ledelsen hos Kirkevergen.

Salget av Blomsterfondets blanketter har vært utført av betjeningen ved Coop Extra på Spongdal og ved Coop Marked Rye. Før jul overleverte styret en liten blomsterhilsen til disse, som takk for god hjelp i 2023. Avtalen om salg videreføres i 2024.

Økonomi:
Salget av kondolanseblanketter er den eneste inntektskilden Blomsterfondet har. De senere årene har det, som også nevnt i tidligere årsmeldinger, vært et noe sviktende salg, med underskudd i regnskapet som resultat.

For året 2023 ble underskuddet på kr. 3531. Det er da tatt med gaver som er kommet inn etter ønske fra pårørende i forbindelse med begravelser/bisettelser. Vi er meget takknemlige for slik støtte! Det har gitt et vesentlig bidrag til å begrense underskuddet.

Styret vil fremme forslag for menighetsrådet om justering av utsalgsprisen for kondolanse-blankettene. Tiltak for å øke interessen for å støtte Blomsterfondet vil også være en oppgave for styret i 2024.

Fondet har fortsatt en bra reserve, men det er hverken tilfredsstillende eller bæredyktig å måtte bruke av disse.Blomsterfondets regnskap inngår i menighetsrådets samlede regnskap, og nærmere detaljer kan finnes der.

Planer for 2024:
- Foreslå tiltak for å prøve å få økt inntekt og salg av kondolanseblanketter

- Få vedtatt ny pris på kondolanseblankettene

- Foreslå, og få godkjent, nytt medlem av styret

- Opprettholde levering av blomster ved gudstjenester og i urnene ved kirka og Rye kapell.

- Sesongmessige ryddearbeider og vedlikehold av blomster/urner

- Avholde befaring og utarbeide befaringsnotat i samarbeid med Kirkevergen

- Følge opp arbeider som er avtalt utført av Kirkevergen

- Foreta nødvendige innkjøp av småredskaper og utstyr for bruk på kirkegården

Budsjett for 2024:

For 2024 er det ikke planlagt ekstra tiltak ut over løpende kostnader til blomster og stell av urner.Styret regner med utgifter på omkring 15 000 kroner i 2024.

Styret vil uttrykke en hjertelig takk til butikkpersonalet ved Coop Extra Spongdal og Coop Marked Rye for hjelpen med salg av fondets blanketter i 2023, og for at dette videreføres i 2024.

En særlig takk rettes til dem som har støttet med minnegaver, og til dem som har benyttet seg av Blomsterfondets kondolanseblanketter!

Spongdal 11.03.2024

For styret i Byneset Blomsterfond

Jostein Kløften (styreleder)

ESTLANDSKOMITEEN

Den årlige Estlandskvelden ble avholdt fredag 27. januar på Berg bedehus. Det var andakt ved Dagfinn Thomassen og sang av Lilleberg kvartetten.
På åresalg kom det inn kr. 12.929,- til Estlandsforeningen Midt-Norge.

Metsparten ble sendt til vennskapsmenigheten i Helme i Estland, og resterende benyttet ved besøk her i oktober.

Helga 21. og 22. oktober slo Estlandsforeningen Midt-Norge på stortromma da de inviterte til 2 dagers feiring av sitt arbeide i Estland gjennom 25 år. Byneset menighet som knyttet vennskapsbånd med Helme menighet i Tòrva i 1994 ble med på festen som startet med konsert i Bynesaulaen lørdag og fortsatte på Berg bedehus med gudstjeneste søndag hvor presten i Helme menighet Arvo Lasting prekte. Han takket for alle gavene de har fått, mye mere enn de kan gi tilbake. Han rundet av med å takke for vennskapet og broderskapet som vi kan ha sammen.

BYNESET OG LEINSTRAND MENIGHETSBLAD

Bladet kom ut med 4 nummer i 2023. Julenummeret var på 16 sider, de tre andre på 12 sider som er det vanlige. Posten har distribusjonen. Opplaget er på 2230, av disse distribueres 2030 til husstander i menigheten. Ca 160 blad sendes med navn til abonnenter rundt om i landet.

Driften av bladet går med underskudd, så vi prøver å gjøre en innsats for å forsøke å skaffe mere inntekter. Menighetsrådet mener bladet har høy prioritet, og det blir lagt stor vekt på å opprettholde utgivelsene.

ØKONOMI

Tall i parentes er for 2022

Årsregnskapet viser et underskudd på kr. 46.599 (-157.638)

Ved offer i gudstjenestene ble det samlet inn kr. 125.013 (183.953)

Herav til egenvirksomhet kr. 56471 (68.852)

STATISTIKK

Tall i parentes er for 2022

Byneset og Leinstrand menighet har 3702 (3778) medlemmer pr. 31.12.2023

Det er døpt 28 (42) barn, 9 (12) vielser er avholdt og 53 (68) unge deltok i konfirmantforberedelse.

Det har vært 41 (43) bisettelser/begravelser. Det er holdt 63 (62) gudstjenester med til sammen 4191 (4297) deltagere. Derav 37 (37) gudstjenester med nattverd, med til sammen 483 (601) nattverdgjester.

Heimdal 13.03.2024

Arne Njøs Lars Dagfinn Lossius

Leder i menighetsrådet daglig leder